cyanic-selkie/wikianc huggingface dataset:
Шанхай Мастэрс 2014 (снукер)
Другі дзень (9 верасня)
У рамках уайлдкард раўнда чвэрцьфіналіст розыгрышу 2009 года Кен Доэрці сустракаўся з аматарам Хуанам Цзяхаа. 44-гадовы ірландзец выйграў першы фрэйм на каляровых шарах, пасля чаго дамінаваў у дзвюх наступных партыях, выйграўшы іх з вышэйшым брэйкам у 48 балаў і зрабіўшы лік 3:0. Зрабіўшы серыю ў 42 ачкі ў чацвёртым фрэйме, кітаец павёў у ліку 46:0, але Доэрці здзейсніў цудоўны брэйк у 91 бал, павялічыўшы свой адрыў да чатырох партый. Кітайскі аматар размачыў лік, зачысціўшы ўсе каляровыя шары ў наступным фрэйме, пасля чаго аформіў першы сэнчуры ў матчы, 114, і скараціў адставанне да двух фрэймаў. Кен вёў серыю ў сёмай партыі, але спыніўся на 36 балах, пасля чаго Хуан зрабіў серыю ў 71 ачко, зрабіўшы лік 71:36 і пакінуўшы на стале адзін чырвоны шар. Азіят забіў чырвоны шар у той час, як ірландскі снукерыст прадэманстраваў цудоўную тактычную гульню і зарабіў 30 штрафных ачкоў, а пазней забіў жоўты, зялёны і руды, выйшаўшы наперад у ліку 75:72, але Цзяхаа забіў сіні і фрэйм-бол ружовы, выйграўшы трэцюю партыю запар. Пасля гэтага чэмпіён свету 1997 года выканаў два выніковых падыходу ў 37 і 42 балы ў восьмым фрэйме, не пакінуўшы праціўніку шанцаў на працяг барацьбы, і ўпершыню з 2010 года выйшаў у асноўную сетку Шанхай Мастэрс. У апошнім матчы ўайлдкард раўнда сустракаліся 54-ы сеяны Мэцью Сэлт, які толькі аднойчы гуляў у 1/16 фіналу Шанхай Мастэрс у 2009 годзе, і Чжаа Сіньтун, які ў трэці раз запар атрымаў права на ўдзел у ўайлдкард раўндзе Шанхай Мастэрс. Кітаец выйграў першую партыю, забіўшы апошнія ружовы і чорны шары, а Сэлт зраўняў лік, забіўшы сіні і ружовы шары ў другой партыі, а таксама дамінаваў у трэцім фрэйме, выйшаўшы наперад з лікам 2:1. Чжаа дамінаваў у чацвёртай партыі, а пазней ён выйграў пяты фрэйм на каляровых шарах і шосты фрэйм з серыяй у 57 ачкоў, зрабіўшы лік 4:2 на сваю карысць. З падыходамі ў 38 і 30 балаў 29-гадовы англічанін перамог у сёмай партыі, але Сіньтун быў мацней у наступным фрэйме і выйшаў у 1/16 фіналу турніру, стаўшы, такім чынам, другім аматарам, які перамог у паядынку ўайлдкард раўнда.
Трэці дзень (10 верасня)
Выбылі: Янь Бінтаа,  Ніл Робертсан (3),  Лі Хан (68),  Джо Пэры (14),  Джымі Робертсан (53),  Эндру Хігінсан (35),  Кен Доэрці (34),  Марка Фу (8)
10 верасня на Шанхай Мастэрс 2014 сканчалася стадыя 1/16 фіналу — першага раўнда асноўнай сеткі. 15-ы сеяны турніру Грэм Дот з Шатландыі сустракаўся з кітайцам Янем Бінтаа, які прайшоў у 1/16 праз папярэдні ўайлдкард раўнд і ў другі раз у сезоне і ў жыцці гуляў у гэтым раўндзе на рэйтынгавым узроўні. Шатландскі снукерыст, які гуляў у паўфінале Шанхай Мастэрс у 2007 годзе, хутка ўвайшоў у гульню і выйграў тры стартавыя партыі з брэйкамі ў 65, 69 і 66 ачкоў і зрабіў лік 3:0 у той час, як лепшым падыходам яго праціўніка была серыя ў 21 бал. Пры ліку 32:45 у чацвёртым фрэйме і ўсіх каляровых шарах на стале 37-гадовы Грэм забіў жоўты, зялёны і руды, пасля чаго паставіў добры снукер на сінім і зарабіў 10 штрафных ачкоў, а таксама забіў сіні шар і выйшаў наперад у ліку 56:45. Пасля гэтага Янь пакінуў за сабой ружовы і выйграў сваё першае ачко на апошнім чорным шары. Азіят таксама дамінаваў у натупнай партыі і скараціў адставанне да аднаго фрэйма і меў магчымасць працягнуць пераможную серыю, калі пачаў добрую атаку ў шостым фрэйме, але спыніўся на ліку 45:7, дазволіўшы апаненту зраўняцца з сабой і выйграць партыю на каляровых шарах. Серыя ў 58 балаў дапамагла Доту выйграць сёмы фрэйм, які стаў апошнім і пасля якога лік стаў 5:2 на карысць чэмпіёна свету 2006 года, які ў чацвёрты раз выйшаў у 1/8 фіналу Шанхай Мастэрс. 2-і нумар сусветнага рэйтынгу Ніл Робертсан з Аўстраліі гуляў супраць валійца Майкла Уайта. 32-гадовы аўстраліец, які ўжо выйграў Усі Класік у пачатку сезона, пакінуў за сабой першыя дзве партыі з вышэйшым брэйкам у 43 балы, а пры ліку 0:46 у трэцім фрэйме выканаў серыю ў 96 ачкоў і зрабіў лік 3:0 на сваю карысць. З дапамогай клірэнса ў 32 балы, 23-гадовы снукерыст з Уэльса, які дайшоў да чвэрцьфіналаў чэмпіянату свету і адкрытага чэмпіянату Індыі ў 2013 годзе і ўпершыню ў кар'еры здолеў увайсці ў топ-32 рэйтынгу, размачыў лік у чацвёртай партыі, а таксама выйграў пятую партыю з серыямі ў 48 і 55 балаў і шостую з брэйкам у 55 ачкоў, зраўняўшы лік у матчы. Ніл, які быў у паўфінале Шанхай Мастэрс у 2011 годзе, пачаў сёмы фрэйм з серыі ў 50 балаў, на якую 29-ы сеяны спаборніцтва адказаў сваім брэйкам у 51 ачко, пасля чаго Робертсан перамог у тактычнай дуэлі і скончыў партыю перамогай, зрабіўшы лік 4:3 на сваю карысць. Дэбютант шанхайскага рэйтынгавага турніру Уайт дамінаваў у восьмай партыі і перавёў вырашэнне пераможцы ў дзявяты фрэйм. У вырашальнай партыі аўстраліец першым атрымаў шанец на серыю, але здолеў набраць толькі 16 балаў, пасля чаго дальні чырвоны шар дазволіў яго праціўніку пачаць свой брэйк, і Майкл Уайт набраў 64 балы і здзейніў сенсацыю, перайграўшы аднаго з фаварытаў першынства з лікам 5:4, а таксама замацаваў свой статус аднаго з самых перспектыўных маладых снукерыстаў.
11-ы сеяны Сцюарт Бінэм сустракаўся з кітайцам Лі Ханам, які займаў 70-ы радок у афіцыйным рэйтынгу. Азіят зрабіў серыю ў 62 ачкі ў пачатку першага фрэйма, пасля чаго англічанін выдрапаў партыю на каляровых шарах, дзякуючы некалькім выніковым падыходам. 23-гадовы кітайскі снукерыст працягваў сярыйную гульню, зрабіўшы цудоўны брэйк у 136 балаў у другой партыі, серыю ў 65 ачкоў у трэцяй і 141 бал у чацвёртым фрэйме, якія прынеслі яму лідарства з лікам 3:1. Пасля перапынку 38-гадовы Сцюарт перахапіў ініцыятыву і, дазволіўшы праціўніку набраць толькі 7 ачкоў у трох наступных партыях, выйшаў наперад з лікам 4:3, дзякуючы тром паўсоценным серыям — 96, 91 і 78. Восьмы фрэйм праходзіў у пазіцыйнай барацьбе, вынікам якой стаў пераможны брэйк у 20 балаў Бінэма, які да гэтага два разы выходзіў у чвэрцьфіналы гэтага турніру. Такім чынам, брытанскі снукерыст у сёмы раз у кар'еры выйшаў у 1/8 фіналу Шанхай Мастэрс, перамогшы Лі з лікам 5:3. 40-гадовы Джо Пэры гуляў супраць 25-га сеянага турніру Мартына Гоўлда. Снукерысты сустракаліся паміж сабой у паўфінале Усі Класік у пачатку сезона, дзе Джо перамог апанента з лікам 6:4. 14-ы нумар сусветнага рэйтынгу дамінаваў у пачатку сустрэчы і выйграў тры першыя фрэймы з аднім паўсоценным брэйкам — 60 балаў. 33-гадовы Гоўлд, які ў пяты раз запар удзльнічаў на Шанхай Мастэрс і ніколі не праходзіў далей за 1/8 фіналу, выйграў чацвёртую партыю на каляровых шарах, пасля чаго пры ліку 13:35 у пятай партыі Джо Пэры зрабіў яшчэ адзін брэйк за 50, 64 ачкі, і лік у паядынку стаў 4:1 на яго карысць. Мартын выканаў сэнчуры-брэйк, 105, у шостым фрэйме, пасля чаго пакінуў за сабой наступны фрэйм і з серыяй у 83 балы зраўняў лік у матчы — 4:4. Пры ліку 1:40 у вырашальным фрэйме Пэры, які даходзіў да 1/4 фіналу на Шанхай Мастэрс у 2012 годзе, спрабаваў перахапіць ініцыятыву, але набраў 28 балаў за два падыходы, пасля чаго яго сапернік атрымаў чатыры штрафныя ачкі і, забіўшы апошнія руды і сіні шары, здабыў месца ў 1/8 фіналу шанхайскага турніру ў другі раз запар і ў чацвёрты раз у сваёй прафесійнай снукернай кар'еры.
Падчас вячэрняй сесіі трэцяга гульнявога дня 13-ы нумар пасеву Стывен Магуайр з Шатландыі сустракаўся з 28-гадовым Джымі Робертсанам. Магуайр, які выйграў чэмпіянат свету па снукеры з шасцю чырвонымі шарамі менш, чым за тыдзень да гэтага, выйграў першую партыю з серыяй у 54 ачкі, а яго праціўнік узяў наступны фрэйм на каляровых шарах, зраўняўшы лік у паядынку. 33-гадовы шатландзец пакінуў за сабой наступны фрэйм з брэйкам у 66 ачкоў, пасля чаго павялічыў адрыў з падыходамі ў 25 і 37 ачкоў у чацвёртай партыі. Стывен, які дайшоў да паўфіналу Шанхай Мастэрс у 2008 годзе, выйграў яшчэ два фрэймы пасля перапынку з серыямі ў 61 і 46 балаў і з лікам 5:1 выйшаў у другі раўнд плэй-оф. 9-ы нумар рэйтынгу Марк Ален з Паўночнай Ірландыі гуляў супраць Эндру Хігінсана. 28-гадовы Ален узяў першую партыю на каляровых шарах, пасля чаго вёў з лікам 50:0 у другім фрэйме, але, дзякуючы падыходам у 37 і 26 ачкоў, Хігінсан выдрапаў партыю на апошнім ружовым шары і зраўняў лік. Снукерыст з Паўночнай Ірландыі, які ніводнага разу не праходзіў далей за 1/8 фіналу Шанхай Мастэрс, выйграў яшчэ два фрэйма з серыямі ў 79 і 87 балаў, а пасля перапынку яго праціўнік, для якога лепшым дасягненнем на турніры таксама была толькі 1/8, да якой ён дайшоў у 2010 годзе , пакінуў за сабой наступныя дзве партыі з брэйкамі ў 87 і 45 ачкоў, зрабіўшы лік 3:3. Марк дамінаваў у сёмым фрэйме, выйграўшы яго з лепшай серыяй у 43 ачкі, пасля чаго 36-гадовы англічанін зрабіў падыход у 49 балаў на старце восьмай партыі, але ўпусціў фрэйм, дазволіўшы апаненту правесці пераможную серыю ў 68 ачкоў і ў трэці раз выйсці ў другі раўнд на Шанхай Мастэрс. Праціўнікам чэмпіёна свету Марка Сэлбі па першаму раўнду быў адзін з самых узроставых удзельнікаў Кен Доэрці з Ірландыі. 45-гадовы Доэрці няўдала пачаў паядынак, набраўшы толькі 38 ачкоў у трох першых партыях у той час, як яго праціўнік павёў у ліку 3:0, аформіўшы серыі 50, 99 і 61 ачко. Чвэрцьфіналіст Шанхай Мастэрс 2009 пакінуў за сабой чацвёрты фрэйм з брэйкам у 68 балаў, скараціўшы адставанне да двух ачкоў, пасля чаго 31-гадовы Марк, які стаў чэмпіёнам у Шанхаі ў 2011 годзе, выйграў зацяжную пятую партыю. Ірландзец перамог у наступным фрэйме на каляровых шарах, але, дзякуючы двум выніковым падыходам у сёмай партыі, Сэлбі зрабіў лік 5:2 і ў другі раз запар і ў шосты раз у кар'еры выйшаў у 1/8 фіналу на Шанхай Мастэрс.
Марка Фу з Ганконга гуляў супраць уладальніка ўайлдкард 17-гадовага Чжаа Сіньтуна, які даходзіў да 1/8 фіналу International Championship 2012 і Усі Класік 2014, але ніколі не далучаўся да прафесіяналаў. Снукерысты абмяняліся соценнымі серыямі — 117 ачкоў набраў Фу (відэа) і 114 баламі адказаў яго праціўнік (відэа) — у пачатку матча, пасля чаго кітайскі аматар, які дайшоў да фіналу чэмпіянату свету па снукеры сярод аматараў у 2013 годзе, дамінаваў у двух наступных фрэймах, выйграўшы іх з вышэйшай серыяй у 56 балаў, і зрабіў лік 3:1 на сваю карысць. 8-ы нумар пасеву, які дайшоў да чвэрцьфінальнай стадыі Шанхай Мастэрс у 2008 годзе, пакінуў за сабой пятую партыю, пасля чаго Чжаа выйграў наступны фрэйм на каляровых шарах, і лік стаў 4:2 на яго карысць. Фу выйграў сёмую партыю з пераможным брэйкам у 66 балаў, пасля чаго выйграў восьмы фрэйм на каляровых шарах і перавёў паядынак у вырашальную дзявятую партыю. Марка набліжаўся да перамогі ў дзвятым фрэйме, але пры ліку 64:1 памыліўся на матч-боле пры спробе згуляць сіні шар у цэнтральную лузу і дазволіў свайму маладому апаненту вярнуцца да стала і выканаць цудоўны клірэнс у 64 балы, выйграўшы партыю і паядынак на апошнім шары з лікам 65:64. Такім чынам, у першым раўндзе Шанхай Мастэрс 2014 з турніру вылецела 5 гульцоў з топ-8 (усе акрамя Дзіна, Марка Сэлбі і Шона Мёрфі) і 9 гульцоў з топ-16 сеяных.
Чацвёрты дзень (11 верасня)
Выбылі: Марк Уільямс (19),  Раян Дэй (20),  Дамінік Дэйл (24),  Шон Мёрфі (7),  Стывен Магуайр (13),  Майкл Холт (22),  Чжаа Сіньтун,  Мартын Гоўлд (25)
Пяты дзень (12 верасня)
Выбылі: Фергал О’Браен (28),  Майкл Уайт (29),  Алан Мак-Манус (26),  Грэм Дот (15)
12 верасня на Шанхай Мастэрс 2014 праходзілі матчы чвэрцьфінальнай стадыі і ў адрозненні ад папярэдніх раўндаў на арэне выкарыстоўваліся ўсяго два снукерныя сталы. У адным з матчаў першай сесіі да стала выйшлі 28-ы сеяны турніру Фергал О’Браен з Ірландыі і першы нумар сусветнага рэйтынгу Марк Сэлбі. Снукерысты тры разы перасякаліся паміж сабой, у тым ліку два разы на рэйтынгавых турнірах. Ірландскі гулец перамог праціўніка ў іх першым матчы ў першым крузе чэмпіянату Вялікабрытаніі ў 2003 годзе з лікам 9:8, а таксама разграміў яго ў групавым этапе на Гран-пры 2006 з лікам 3:0. Апошні раз О'Браен і Сэлбі гулялі адзін з адным падчас аднаго з этапаў серыі PTC у 2012 годзе і англічанін не прайграў ніводнай партыі — 4:0. Марк адкрыў лік у паядынку з серыяй у 75 балаў, пасля чаго саступаў у другой партыі з лікам 7:27, але выканаў серыю ў 36 ачкоў і давёў фрэйм да перамогі. Пры ліку 34:36 і каляровых шарах на стале чэмпіён свету атрымаў шанец на атаку і забіў жоўты, зялёны і руды, а сіні дастаўся ірландскаму снукерысту, пасля чаго пры ліку 43:41 Сэлбі здолеў забіць апошні ружовы шар і пакінуць за сабой трэцюю партыю, зрабіўшы лік 3:0 на сваю карысць. У чацвёртым фрэйме О'Браен ішоў наперадзе з лікам 48:31, але даў магчымасць саперніку пачаць атаку і, зрабіўшы пераможны падыход у 33 балы, выйграць чацвёртае ачко на каляровых шарах і наблізіцца да перамогі — 4:0. Пасля перапынку 42-гадовы Фергал не змог завязаць барацьбу, а яго апанент зрабіў серыю ў 46 ачкоў і пераможны брэйк у 76 балаў і з лікам 5:0 выйшаў у паўфінал Шанхай Мастэрс — упершыню з 2011 года і ў пяты раз у кар'еры. Майкл Уайт, які ў трэці раз у кар'еры выйшаў у чвэрцьфінал рэйтынгавага турніру, сустракаўся з Маркам Аленам з Паўночнай Ірландыі. Адзіны матч, які гульцы правялі паміж сабой, адбыўся падчас 11-га этапу PTC 2011/2012 і застаўся за валійскім снукерыстам з лікам 4:1. 9-ы нумар пасеву упэўнена выйграў дзве першыя партыі з брэйкамі ў 83 і 55 балаў, пасля чаго Уайт з падыходамі ў 50 і 38 ачкоў пакінуў за сабой трэці фрэйм, але Марк зрабіў серыю ў 74 ачкі ў чацвёртай партыі і зноў усталяваў адрыў у два фрэймы — 3:1. 23-гадовы Майкл пачаў атаку ў пятай партыі і аформіў падыход у 46 балаў, на што яго праціўнік адказаў серыяй у 39 ачкоў і зарабіў яшчэ 11 штрафных ачкоў, а пры ліку 46:52 і каляровых шарах на стале валійскі снукерыст забіў жоўты і зялёны, скараціўшы адставанне да ліку 51:52. Падчас тактычнай барацьбы за руды шар Ален паставіў снукер і зарабіў яшчэ 4 штрафных ачка, але пазней дазволіў апаненту забіць руды, пасля чаго яму дасталіся сіні і ружовы шары, а з імі і пятая партыя матча. Майкл Уайт панаваў каля стала ў трох наступных партыях, не дазволіўшы свайму праціўніку набраць ніводнага бала, і, аформіўшы серыі ў 85, 83 і 76 ачкоў, зраўняў лік і перавёў высвятленне пераможцы ў вырашальны фрэйм. Ён таксама вёў у ліку 32:7 у дзявятай партыі, але 28-гадовы гулец з Паўночнай Ірландыі перахапіў ініцыятыву і выдрапаў паядынак на каляровых шарах. Такім чынам, Марк Ален, які быў у фіналах двух этапаў серыі PTC у жніўні 2014 года, адзін з якіх выйграў, упершыню выйшаў у паўфінал Шанхай Мастэрс.
У другой сесіі пятага гульнявога дня да сталоў выйшлі яшчэ дзве пары чвэрцьфіналістаў спаборніцтва. 11-ы нумар рэйтынгу Сцюарт Бінэм сустракаўся з 43-гадовым Аланам Мак-Манусам, які ўпершыню патрапіў на Шанхай Мастэрс. З 7 матчаў, якія снукерысты правялі паміж сабой да гэтага, Алан выйграў толькі ў адным — на адным з этапаў серыі PTC 2011/2012, а яго праціўнік, у сваю чаргу, перамог Мак-Мануса ў кваліфікацыі да Шанхай Мастэрс 2007 года (5:4), два разы ў кваліфікацыях да чэмпіянатаў свету: у 2009 годзе з лікам 10:6, у 2011 — 10:2, а таксама тройчы на міні-рэйтынгавым узроўні. Такім чынам, гэтая сустрэча стала першай паміж гульцамі ў асноўнай стадыі рэйтынгавага турніру. Англічанін пакінуў за сабой стартавую партыю з пераможным брэйкам у 50 балаў, пасля чаго шатландскі снукерыст здолеў зраўняць лік, выйграўшы другі фрэйм з трыма выніковымі падыходамі ў 21, 30 і 39 ачкоў. Пасля гэтага Бінэм дамінаваў у наступных партыях, выйграўшы трэцюю з серыяй у 47 балаў, чацвёртую — з падыходамі ў 20 і 24 і пятую — дзякуючы сэнчуры-брэйку ў 114 балаў, у той час, як Мак-Манус набраў у іх толькі 27 ачкоў. Апроч таго, 38-гадовы гулец з графства Эсэкс дамінаваў у шостым фрэйме і з дапамогай некалькіх падыходаў зрабіў лік 65:17 на сваю карысць, пасля чаго яго апанент спрабаваў адыграцца, але пры ліку 65:47 Сцюарт забіў апошні ружовы шар і паставіў кропку ў паядынку, усталяваўшы лік 5:1 і ўпершыню выйшаўшы ў паўфінальную стадыю першынства. Апошнім паўфіналістам, які вызначыўся 12 верасня, стаў пераможца паядынку паміж дзеючым пераможцам Дзінам Цзюньхуэем і Грэмам Дотам, які выходзіў у паўфінал Шанхай Мастэрс у 2007 годзе. Да гэтага спартсмены згулялі паміж сабой 8 матчаў, і азіят перамагаў 6 разоў, уключаючы матч 1/8 фіналу адкрытага чэмпіянату Кітая 2006 (5:2), матч групавога этапу Гран-пры 2006 (3:0), чвэрцьфінальны паядынак Мастэрс 2011 (6:2) і апошні двубой снукерыстаў у паўфінале International Championship 2013 (9:7), а перамога Дота ў 1/8 фіналу Шанхай Мастэрс 2007 з лікам 5:1 стала яго адзіным поспехам у матчах супраць Цзюньхуэя. У стартавым фрэйме шатландзец вёў у ліку 41:19, але Дзін перахапіў ініцыятыву і пакінуў за сабой першае ачко, дзякуючы некалькім падыходам. Пасля гэтага кітаец, які выйграў пяць рэйтынгавых спаборніцтваў у мінулым сезоне, падвоіў сваю перавагу з пераможным брэйкам у 52 балы, але Грэм зрабіў серыю ў 89 балаў у трэцяй партыі і зрабіў лік 1:2. 3-ці нумар афіцыйнага рэйтынгу выйграў чацвёрты фрэйм на каляровых, але 37-гадовы шатландзец дамінаваў у пятай партыі і зноў скараціў адставанне да аднаго фрэйма — 2:3. Пасля гэтага 27-гадовы Дзін цалкам дамінаваў у паядынку, зрабіўшы серыю ў 101 бал у шостай партыі (відэа) і з падыходамі ў 56 і 26 ачкоў давёўшы матч да перамогі з лікам 5:2, і ў другі раз запар выйшаў у 1/2 фіналу Шанхай Мастэрс.
{| class="wikitable" style="font-size: 85%; margin: 1em auto 1em auto;" 🏴󠁧󠁢󠁷󠁬󠁳󠁿
{| class="wikitable" style="font-size: 85%; margin: 1em auto 1em auto;" 🇨🇳
Шосты дзень (13 верасня)
Выбылі: Марк Сэлбі (2),  Дзін Цзюньхуэй (1)
13 верасня на шанхайскай гранд-сцэне ў рамках паўфінальнай стадыі Шанхай Мастэрс 2014, дзе паядынкі гуляліся да шасці перамог у фрэймах, вызначаліся ўдзельнікі фінальнага матча. У першай гульнявой сесіі да стала выйшлі 10-ы сеяны Марк Ален з Паўночнай Ірландыі, які ўпершыню прайшоў далей за 1/8 фіналу Шанхай Мастэрс, і лідар сусветнага рэйтынгу Марк Сэлбі. Снукерысты 12 разоў сустракаліся паміж сабой, з якіх англічанін атрымаў 7 перамог, уключаючы дзве перамогі ў чвэрцьфіналах Мастэрс 2009 і 2010 гадоў з аднолькавым лікам 6:5. Апроч таго, Ален і Сэлбі былі праціўнікамі ў фінальным паядынку першага этапу еўрапейскага туру ў бягучым сезоне, дзе Сэлбі перамог у вырашальнай партыі, прайграючы з лікам 0:3, — 4:3. Аднак, адзіны рэйтынгавы матч паміж гульцамі, які адбыўся ў рамках паўфіналу World Open 2012, застаўся за Маркам Аленам, які прайграваў з лікам 2:5, але здзейсніў камбэк і выдрапаў двубой з лікам 6:5. 31-гадовы чэмпіён свету выдатна стартаваў і выйграў першую партыю з серыяй у 70 балаў, а другую — з соценным брэйкам у 116 ачкоў (відэа). Снукерыст з Паўночай Ірландыі пакінуў за сабой трэці фрэйм з паўсоценнай серыяй, 52, пасля чаго Сэлбі быў мацней у чацвёртай партыі, выйграўшы яе з брэйкам у 47 балаў, а таксама дамінаваў у пятым фрэйме, узяўшы яго з некалькімі выніковымі падыходамі і зрабіўшы лік у матчы 4:1 на сваю карысць. 28-гадовы Марк Ален зрабіў серыю ў 68 балаў у шостым фрэйме і скараціў адставанне да дзвюх партый, а серыя ў 71 бал у сёмым дапамагла Сэлбі зрабіць лік 5:2 і наблізіцца да перамогі. Ален, які быў у двух фіналах турніраў серыі PTC у жніўні 2014 года, адзін з якіх пакінуў за сабой, зрабіў два падыходы ў 27 балаў у пачатку восьмай партыі і пазней давёў яе да перамогі, пасля чаго прадэманстраваў добрую сярыйнасць, узяўшы яшчэ два фрэйма з брэйкамі ў 115 (відэа) — першы соценны брэйк спартоўца на спаборніцтве — і 64 ачкі, і лік у матчы стаў 5:5. Англійскі снукерыст, які перамагаў у Шанхаі ў 2011 годзе, першым атрымаў шанец на атаку ў вырашальнай партыі і выканаў серыю ў 63 балы, але страціў пазіцыю, няўдала патрапіўшы ў скопішча чырвоных. Марк Ален, які выйграў два рэйтынгавыя турніры ў Кітаі, World Open у 2012 і 2013 гадах, адказаў серыяй у 40 балаў, пасля чаго Сэлбі забіў апошні чырвоны і не здолеў згуляць пасля яго ружовы шар у цэнтральную лузу. Такім чынам, пры ліку 44:64 Ален атрымаў добрую магчымасць забіць усе каляровыя шары і паспяхова справіўся з гэтай задачай, выдрапаўшы перамогу на апошнім чорным шары і выйшаўшы ў фінал Шанхай Мастэрс 2014.
Другую пуцёўку ў фінал разыгралі дзеючы чэмпіён Дзін Цзюньхуэй і 11-ы сеяны Сцюарт Бінэм, які ўпершыню выйшаў у паўфінальную стадыю Шанхай Мастэрс. Кітайскі снукерыст перамагаў саперніка ў 1/8 фіналу адкрытага чэмпіянату Кітая 2005 (5:4), у той жа стадыі на Шанхай Мастэрс 2009 (5:2), а таксама ў 1/8 фіналу чэмпіянату свету 2011 года (13:12), што стала апошняй перамогай Дзіна над праціўнікам. Бінэм быў мацней на Гран-пры 2007 (4:1), а таксама ў чатырох апошніх паядынках паміж імі, уключаючы адкрыты чэмпіянат Аўстраліі 2011 (5:2) і паўфінал адкрытага чэмпіянату Уэльса 2013 (6:5). Такім чынам, агульны лік па асабістых сустрэчах усталяваўся 6:4 на карысць Сцюарта, на рэйтынгавым узроўні — 3:3. Кітаец дамінаваў у першай партыі, а таксама пакінуў за сабой другую з брэйкам у 69 балаў у той час, як брытанец набраў толькі 12 ачкоў. 38-гадовы Бінэм размачыў лік, выйграўшы трэці фрэйм з серыяй у 87 балаў, але Дзін Цзюньхуэй зрабіў падыход у 45 ачкоў у пачатку чацвёртай партыі, пасля чаго давёў яе да перамогі і зноў павялічыў адрыў да двух фрэймаў — 3:1. Бінэм узяў верх у пятай партыі, выйграўшы яе з брэйкам у 55 ачкоў, пасля чаго Дзін перамог у шостай партыі на каляровых шарах, зрабіўшы лік 4:2 на сваю карысць. Пры ліку 22:24 у сёмым фрэйме Сцюарт зрабіў пераможны брэйк у 63 балы, пасля чаго цалкам дамінаваў над апанентам, у якога сталі праступаць памылкі, у рэшце двубоя і, зрабіўшы падыходы ў 46, 59, 41 і 97 балаў, выйграў восьмы, дзявяты і дзясяты фрэймы і ўсталяваў на табло фінальны лік — 6:4 на сваю карысць. Такім чынам, Сцюарт Бінэм, пераможца аднаго рэйтынгавага турніру, адкрытага чэмпіянату Аўстраліі 2011, здзейсніў камбэк, выйграўшы чатыры апошнія партыі матча, і выйшаў у свой чацвёрты фінальны матч рэйтынгавага ўзроўню ў кар'еры на Марка Алена.
{| class="wikitable" style="font-size: 85%; margin: 1em auto 1em auto;" 🇨🇳 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿
Сёмы дзень (14 верасня)
Выбыў: Марк Ален (10)
14 верасня ў фінальным двубоі, які праходзіў у дзвюх сесіях да 10 перамог у фрэймах, сустрэліся Сцюарт Бінэм, які тройчы гуляў у фінальных матчах рэйтынгавых турніраў і выйграў адзін з іх, і Марк Ален з Паўночнай Ірландыі, які таксама тройчы гуляў у вырашальных паядынках рэйтынгавага ўзроўню, але выйграў два з іх — World Open 2012 і World Open 2013, якія праходзілі ў Кітаі. Бінэм, які нарадзіўся ў 1976 годзе, упершыню ўвайшоў у топ-32 у сезоне 2006/2007 ва ўзросце 30 гадоў, а лепшую форму ў сваёй кар'еры набраў толькі пасля 35 гадоў, калі ў сезоне 2011/2012 выйграў свой першы рэйтынгавы турнір, адкрыты чэмпіянат Аўстраліі, а таксама ўпершыню ўвайшоў у топ-16 сусветнага рэйтынгу. Пасля гэтага ён яшчэ двойчы даходзіў да фіналаў спаборніцтваў рэйтынгавага ўзроўню, прайграўшы ў вырашальным матчы Усі Класік 2012 Рыкі Уолдэну (4:10) і ў фінале адкрытага чэмпіянату Уэльса 2013 Стывену Магуайру (8:9), стаў пераможцам трох міні-рэйтынгавых турніраў серыі PTC у Азіі і апошняга розыгрышу прэм'ер-лігі ў 2012 годзе. Яго праціўнік па фінале, 28-гадовы Ален, ужо ва ўзросце 21 года ўвайшоў у топ-32 афіцыйнага рэйтынгу, а праз год — у топ-16 , трымаючыся там да Шанхай Мастэрс. У 2009 годзе выйграў свой першы прафесійны турнір, запрашальны Цзянсу Класік у Кітаі, перайграўшы ў фінале Дзіна Цзюньхуэя з лікам 6:0, а ў 2011 годзе дайшоў да фіналу чэмпіянату Вялікабрытаніі, дзе саступіў Джаду Трампу (8:10). Пасля гэтага ён стаў пераможцам двух кітайскіх рэйтынгавых спаборніцтваў, World Open 2012, дзе ў фінале быў пераможаны Стывен Лі (10:1), і World Open 2013, дзе ў вырашальным паядынку Ален перайграў Мэцью Стывенса (10:4) , а таксама выйграў яшчэ тры турніры серыі PTC да пачатку бягучага сезона. На старце сезона 2014/2015 Марк дайшоў да фіналаў на двух першых этапах серыі PTC, перамогшы ў адным з іх. Да гэтага снукерысты 7 разоў сустракаліся паміж сабой, з якіх два матча на Championship League скончыліся ўнічыю. Марк Ален перайграваў апанента тры разы: на чэмпіянаце Вялікабрытаніі 2008 (9:2), на Championship League 2010 (3:2) і ў чвэрцьфінале чэмпіянату Вялікабрытаніі 2010 года (9:7). У сваю чаргу, Сцюарт двойчы перамагаў праціўніка, але абодва разы на рэйтынгавых спаборніцтвах: на Шанхай Мастэрс 2010 (5:2) і ў чвэрцьфінале адкрытага чэмпіянату Аўстраліі 2011 (5:3), які стаў апошнім двубоем паміж гульцамі.
Сцюарт Бінэм, які перайграў мясцовага фаварыта Дзіна Цзюньхуэя ў паўфінальным матчы, дамінаваў у пачатку паядынку, узяўшы першы фрэйм з серыяй у 99 балаў і другую партыю з падыходамі ў 26 і 28 ачкоў. Пры ліку 25:19 у трэцім фрэйме ён выканаў пераможную серыю ў 46 ачкоў, а зрабіўшы брэйк у 68 балаў у чацвёртай партыі, усталяваў лік 4:0 на сваю карысць. Толькі пасля гэтага Марк, які ў паўфінальным двубоі перамог чэмпіяна свету Марка Сэлбі, здолеў размачыць лік, зрабіўшы спробу выканаць максімальную серыю ў пятай партыі, але памыліўся на чорным пасля трынаццатага чырвонага шара і скончыў фрэйм серыяй у 97 ачкоў (відэа). Пры ліку 0:23 у шостым фрэйме Ален пачаў атаку, але спыніўся на 28 балах, пасля чаго дазволіў праціўніку перахапіць ініцыятыву, але Сцюарт таксама не давёў партыю да перамогі і, спыніўшыся на 38 балах, аддаў пазіцыю снукерысту з Паўночнай Ірландыі, які здзейніў клірэнс у 41 бал і з лікам 69:61 выйграў другое ачко, зрабіўшы лік 2:4. Дзякуючы двум выніковым падыходам у 25 балаў англічанін пакінуў за сабой сёмы фрэйм, пасля чаго яго апанент аформіў брэйк у 69 ачкоў і зноў скараціў адставанне да дзвюх партый. Пры ліку 16:39 у дзявятым фрэйме Бінэм пачаў атаку і набраў 22 балы, скараціўшы сваё адставанне да 1 ачка і пакінуўшы на стале адзін чырвоны шар. Марк Ален першым атрымаў шанец на атаку і забіў чырвоны з ружовым, а таксама жоўты шар, пасля чаго памыліўся на ўялёным і аддаў праціўніку магчымасць пачаць атаку, якую Сцюарт выкарыстаў і, зачысціўшы стол да чорнага шара, зрабіў лік пасля першай сесіі 6:3 на сваю карысць.
Пры ліку 0:6 у першай партыі вячэрняй гульнявой сесіі Марк Ален зрабіў брэйк у 42 ачкі, пасля чаго Бінэм з дапамогай серыі выніковых падыходаў скараціў адставанне да ліку 39:42, а пазней пры ліку 40:57 зачысціў з апошняга чырвонага да ружовага шары і выйграў дзясятую партыю, усталяваўшы лік 7:3. Сцюарт дамінаваў у наступным фрэйме, а, дзякуючы брэйку ў 57 балаў, пакінуў за сабой чацвёртую партыю запар і зрабіў лік 9:3 на сваю карысць. Ален, які болей не меў права на паразу ў ніводным фрэйме, пачаў атаку ў трынаццатай партыі, але спыніўся на 16 балах і аддаў Бінэму пазіцыю, пасля чаго англічанін выканаў брэйк у 81 бал і паставіў кропку ў гэтым фінальным матчы, разграміўшы апанента з лікам 10:3. Такім чынам, 38-гадовы Сцюарт Бінэм выйграў свой другі рэйтынгавы тытул, а таксама першы прыз у £85,000.
Уайлдкард раўнд
Восем кітайскіх аматараў атрымалі ўалдкард ад арганізатараў турніру: Янь Бінтаа, Чэнь Цзыфань, Ню Чжуан, Сюй Сы, Чжан Юн, Чжаа Сіньтун, Юань Сыцзюнь і Хуан Цзяхаа. Яны гулялі ў папярэднім раўндзе за права выступаць у першым крузе асноўнага турніру супраць васьмярых выпадковых гульцоў, якія прайшлі кваліфікацыйны раўнд: Ляна Вэньбо, Лі Хана, Майкла Уайта, Раяна Дэя, Марка Уільямса, Мэцью Сэлта, Майкла Холта і Кена Доэрці.
Фінал
Сцюарт Бінэм выйшаў у свой першы рэйтынгавы фінал у сезоне 2014/2015, прайграўшы ў трэцім раўндзе Усі Класік Марку Фу (4:5) і ў чвэрцьфінале адкрытага чэмпіянату Аўстраліі Марку Дэвісу (4:5). У сваю чаргу, Марк Ален не прымаў удзел у першым рэйтынгавым турніры сезона, Усі Класік, а на адкрытым чэмпіянаце Аўстраліі саступіў у першым крузе Фергалу О'Браену (2:5). Аднак, снукерыст з Паўночнай Ірландыі выйшаў у фінал першага этапу еўратура PTC у Рызе, дзе саступіў Марку Сэлбі (3:4), а праз два тыдні выйшаў у фінал і другога этапу ў Фюрце, дзе здабыў перамогу, перайграўшы Джада Трампа ў вырашальным матчы (4:2) , і, такім чынам, выйшаў ужо ў трэці запар фінал турніраў рэйтынгавага і міні-рэйтынгавага статусаў.
Марк Ален стаў першым снукерыстам з Паўночнай Ірландыі, які выйшаў у фінал турніру Шанхай Мастэрс.
Для абодвух фіналістаў гэты фінал стаў чацвёртым вырашальным паядынкам рэйтынгавага ўзроўню ў кар'еры. Бінэм выйграў адзін рэйтынгавы тытул, двойчы прайграўшы ў фіналах, а Марк Ален двойчы перамагаў на рэйтынгавых спаборніцтвах і адзін раз прайграў у фінальным паядынку.
Серыі, вышэйшыя за 50 ачкоў
Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя і паўсоценныя брэйкі кожнага гульца.
Статыстыка турніру
Сцюарт Бінэм стаў пятым снукерыстам з Англіі, які атрымаў перамогу на турніры Шанхай Мастэрс, а таксама восьмым пераможцам турніру.
Бінэм выйграў свой восьмы прафесійны і другі рэйтынгавы тытул у кар'еры. Гэтая перамога стала першым поспехам рэйтынгавага ўзроўню для брытанца за тры гады (у ліпені 2011 года ён атрымаў перамогу на адкрытым чэмпіянаце Аўстраліі ).
Выйграўшы на Шанхай Мастэрс, Сцюарт Бінэм стаў 32-м снукерыстам, які выйграў больш за адзін турнір рэйтынгавага ўзроўню ў кар'еры.
Кацічаўскі сельсавет
Пасля другога ўзбуйнення БССР з 8 снежня 1926 года сельсавет у складзе Камарынскага раёна Рэчыцкай акругі БССР. З 9 чэрвеня 1927 года ў складзе Гомельскай акругі. 30 снежня 1927 года сельсавет скасаваны, тэрыторыя далучана да Камарынскага сельсавета.
Папараць-кветка
Папараць-кветка — у беларускай міфалогіі чароўная расліна, якая надавала чалавеку магічныя якасці: ён пачынаў разумець мову жывёл і дрэў, бачыць скрозь зямлю схаваныя скарбы, лячыць людзей ад розных хвароб, ведаць будучыню і інш. Кветка быццам з’яўляецца ў купальскую ноч.
Апісанне
Паводле павер’яў, у купальскую ноч трэба было выйсці ў лес аднаму, без факела, без ліхтара (у некаторых паданнях, нават босым ці наогул без адзення). Трэба было зайсці ў такія лясныя нетры, з якіх не чутно нават пеўняў і сабак з роднай вёскі. Кажуць, што папараць-кветка зіхаціць у цемры. Трэба было параніць далонь, сціснуць у гэтай далоні кветку і скіравацца дадому. Нячыстая сіла будзе гаманіць, раўці, пужаць, але не трэба азірацца. Атрымаўшы папараць-кветку, чалавек набудзе здольнасць бачыць тое, што іншым нябачна, стане мудрым.
Здаралася, што над кветкай малявалі крыжык, які абазначаў таемны скарб, а знізу пеўня, які сімвалізаваў поўнач.
На цесную сувязь расліны з нячыстымі паказвае яе другая назва «Чортава барада». Таму ў некаторых мясцінах яе «б’юць-ламаюць», каб яна не рассявалася на полі, лузе або ў лесе. Таго, хто набліжаецца да Папараць-кветкі, могуць напалохаць жудасныя пачвары.
Тлумачэнне
Павер’е магло мець рэальную падставу. Папараць ніколі не квітнее, але яе споры часам выпраменьваюць маленькае свячэнне. Гэта адносіцца толькі да рэдкай каралеўскай папараці, якой сёння ў Беларусі амаль не засталося — яна захавалася, у прыватнасці, у Белавежскай пушчы і занесена ў Чырвоную кнігу Беларусі.
У літаратуры і мастацтве
Папараць-кветка сустракаецца ў беларускіх казках, легендах і песнях. Да легенды звярталіся Мікалай Гогаль («Вечар перад Іванам Купалам»), Юзаф Крашэўскі («Кветка папараці»), Вінцэнт Дунін-Марцінкевіч, Янка Купала («У купальскую ноч», «Курган»), Якуб Колас («Ноч, калі папараць цвіце»), Міхась Чарот («На Купалле»), Францішак Аляхновіч (дзіцячая п’еса «Папараць-кветка», 1916), Канстанцыя Буйло («Кветка папараці»), Уладзімір Караткевіч («У тую ноч», п’еса «Калыска чатырох чараўніц»). Шмат гадоў ідзе на сцэне Тэатра юнага гледача п’еса Івана Козела «Папараць-кветка» (1957) у пастанове рэжысёра Любові Мазалеўскай. У пастанове рэжысёра М. Сокала у 2015 годзе адбыўся першы паказ мюзікла «Папараць-кветка». На адной з вуліц Мінска знаходзіцца скульптурная кампазіцыя Анатоля Анікейчыка «Папараць-кветка» (1967). Па лібрэта Вольгі Барысевіч, Петруся Броўкі і Петруся Глебкі кампазітарам Аляксеям Туранковым напісана опера «Кветка шчасця» (1940). У выяўленчым мастацтве вобраз папараць-кветкі сустракаецца ў карцінах Ганны Сілівончык, вялікі габелен Галіны Крываблоцкай «Папараць-кветка» вісіць ў палацы культуры Навагрудка. Вядомы цыкл фотаработ Вольгі Сяргеевай і Альберта Цехановіча «У пошуках папараць-кветкі». Таксама расліне была прысвечана песня «Папараць-кветка», што ўвайшла ў альбом «На Марс!» беларускага гурта «Neuro Dubel», выкананая па-беларуску.
Папараць-кветка з’яўляецца сімвалам Беларускага дзяржаўнага ўніверсітэту.
У 1917 годзе ў Слуцку створана «Папараць-Кветка» — беларускае культурна-асветнае таварыства, якое мела 3 секцыі: краязнаўчую, літаратурную і драматычна-харавую. Таварыства выступала за прапаганду беларускай мовы, культуры і мастацтва. У 1920 годзе ў складзе таварыства налічвалася больш за 300 чалавек.
Роберт Эванс (бізнесмен)
Сэр Роберт Эванс (28 мая 1927, Ліверпул, Паўночна-Заходняя Англія, Англія, Вялікабрытанія — 24 ліпеня 2020, Англія, Вялікабрытанія) — брытанскі бізнесмен, старшыня праўлення British Gas plc з 1989 па 1993 год.
Роберт Эванс нарадзіўся ў Ліверпулі 28 мая 1927 года ў сям’і Флорэнс і Гвіліма Эвансаў. У пачатковай школе Кноці Эш у Ліверпуле ён пасябраваў з Кенам Додам.
У чэрвені 1991 года старшыня праўлення Роберт Эванс выклікаў спрэчкі, пагадзіўшыся на павышэнне заробка на 66 %, што ў дзесяць разоў перавышала ўзровень інфляцыі ў той час. Гэта прывяло да таго, што яго зарплата вырасла з 222 000 да 370 000 фунтаў стэрлінгаў, што было асуджана Лейбарысцкай партыяй як «відавочная неўтаймаваная прагнасць». Гэта рушыла ўслед за абвінавачваннямі ў прагнасці супраць кампаніі месяцам раней, калі яна паведаміла пра рост прыбытку да падаткааблажэння на 42 %.
Эванс працаваў у British Gas plc амаль усю сваю кар’еру, даслужыўшыся да выканаўчага дырэктара і старшыні праўлення з 1989 па 1993 год.
Памёр 24 ліпеня 2020 года ў Англіі.
Васіль Аляксандравіч Струк
Васіль Аляксандравіч Струк (нар. ) — вучоны ў галіне матэрыялазнаўства, доктар тэхнічных навук (1989), прафесар (1991).
Біяграфія
Нарадзіўся ў горадзе Валожын (Мінская вобласць, Беларусь). У 1971 годзе скончыў Беларускі тэхналагічны інстытут імя С. М. Кірава. З 10 чэрвеня 1974 года па 15 мая 1990 года працаваў у Інстытуце механікі металапалімерных сістэм Акадэміі навук БССР. Займаў пасады інжынера, малодшага навуковага супрацоўніка, старшага навуковага супрацоўніка, загадчыка лабараторыі. У 1976—1979 гадах праходзіў навучанне ў аспірантуры і ў 1979 годзе абараніў кандыдацкую дысертацыю на тэму «Создание и исследование машиностроительных антифрикционных материалов на основе модифицированных термопластов» (кансультант — акадэмік У. А. Белы). У 1988 годзе абараніў доктарскую дысертацыю на тэмы «Трибохимическая концепция создания антифрикционных материалов на основе многотоннажно выпускаемых полимерных связующих» (кансультант — акадэмік У. А. Белы). З 1990 года В. А. Струк працуе ў Гродзескім дзяржаўным універсітэце імя Янкі Купалы. У 1991 годзе яму прысвоена званне прафесара па спецыяльнасці «Матэрыялазнаўства ў машынабудаванні». Пасады ва ўніверсітэце: загадчык кафедры матэрыялазнаўства і рэсурсазберагальных тэхналогій (1991—2005), дэкан факультэта інавацыйных тэхналогій машынабудавання (2005—2015), прафесар кафедры матэрыялазнаўства і рэсурсазберагальных тэхналогій.
Навуковая і грамадская дзейнасць
Аўтар больш за 700 навуковых прац, у тым ліку 26 манаграфій, 16 падручнікаў і навучальных дапаможнікаў, больш за 150 аўтарскіх пасведчанняў і патэнтаў на вынаходствы. Займаецца даследаваннем трыбатэхнічных з’яў пры стварэнні і эксплуатацыі трыбатэхнічных сістэм, тэхналогіі і матэрыялазнаўстве палімерных нанаматэрыялаў, антыфрыкцыйных матэрыялаў на аснове сумесей палімераў.
Арганізатар і навуковы кіраўнік навукова-вучэбна-вытворчага кластара «Вучэбна-метадычны цэнтр „Прамаграмаш“». Заснавальнік і навуковы кіраўнік навуковай школы «Фізіка-хімія, матэрыялазнаўства і тэхналогія палімерных нанакампазіцыйных матэрыялаў». Пад навуковым кіраўніцтвам прафесара В. А. Струка абаронены больш за 20 кандыдацкіх і больш за 20 магістарскіх дысертацый.
Сярод апублікаваных прац:
Сяржук Трухановіч
Сяржу́к Трухано́віч (нарадзіўся 16 лютага 1971 года) — беларускі гітарыст, удзельнік гуртоў Крама і Палац.
Віктар Цімафеевіч Тураў
Ві́ктар Цімафе́евіч Ту́раў (,  —, ) — беларускі кінарэжысёр і сцэнарыст. Народны артыст Беларусі (1979), Народны артыст СССР (1986).
Сяржук Трухановіч
Біяграфія
Нарадзіўся 16 лютага 1971 года ў Мінску. Ствараць першыя п’есы ды песні пачаў ва ўзросце 10 гадоў. Скончыў ДПТВ-148 па спецыяльнасці чырвонадрэўшчык у 1989 годзе. Падчас навучання пачаў займацца гітарай. У 2003 годзе скончыў БДУК як артыст эстрады і выкладчык па класе гітары Уладзіміра Вугольніка. Выступаў у складзе розных самадзейных калектываў і ВІА. У сярэдзіне 80-х сабраў сваю першую групу «Азарт», потым граў у складзе хард-рокавай групы «Каменный дождь» (пазней — «Рокіс»). У 1991 годзе ўвайшоў у групу Крама, у сярэдзіне 90-х заснаваў уласны праект — групу Sam Gray, якая выконвала музыку ў стылі кантры-рок і была адзначана першай прэміяй конкурсу альтэрнатыўнай музыкі «Саступі дарогу!» Фонду Сораса-Беларусь (1996). Пасля гэтага непрацяглы час выступаў як гітарыст ансамбля Сябры, браў удзел у маскоўскім праекце «А. Олейников и друзья». Ад 2002 года сумяшчае выступленні ў складзе Крамы і Палаца.
Віктар Цімафеевіч Тураў
Біяграфія
Бацьку В. Турава ў час Вялікай Айчыннай вайны расстралялі як партызана, сам В. Тураў разам з маці быў вязнем «сямейнага» канцлагера на Рэйне. З 1959 — рэжысёр кінастудыі «Беларусьфільм», аўтар шэрагу дакументальных фільмаў і сюжэтаў у кіначасопісе «Савецкая Беларусь». Скончыў рэжысёрскі факультэт Усесаюзнага дзяржаўнага інстытута кінематаграфіі (Масква, 1961, майстэрня А. Даўжэнкі і М. Чыяўрэлі). Працаваў выкладчыкам Беларускай акадэміі мастацтваў. У 1976—1981 — першы сакратар праўлення Саюза кінематаграфістаў Беларусі.
Творчасць
Этапнымі работамі В. Турава былі экранізацыі «Палескай хронікі» І. Мележа «Людзі на балоце» (1981), «Подых навальніцы» (1982), тэлефільм паводле апавядання І. Тургенева «Жыццё і смерць двараніна Чартапханава». Сярод іншых фільмаў, прысвечаных тэме вайны і гісторыі, — «Я родам з дзяцінства» (1966), «Сыны ідуць у бой» (1969), «Пераправа» (1987), «Чорны бусел» (1993), «Шляхціц Завальня, ці Беларусь у фантастычных расказах» (1994) і інш. Мастацкія стужкі В. Турава неаднаразова атрымлівалі ўзнагароды на ўсесаюзных і замежных кінафестывалях. Здымаў фільмы з удзелам Уладзіміра Высоцкага, з якім сябраваў. Творчай манеры Т. ўласцівы эпічная глыбіня, востры драматызм у спалучэнні з лірычнымі інтанацыямі, імкненне да разнастайнасці жанраў.
Новая Тавалжанка
Новая Тавалжанка (Новая Таволжанка) — сяло ў Шабекінскім раёне Белгародскай вобласці Расіі, адміністрацыйны цэнтр Новатавалжанскага сельскага паселішча. Сяло размешчана за 8 км на паўднёвы захад ад горада Шабекіна, каля мяжы з Украінай, на паўднёвым усходзе вобласці (заходні бераг ракі Тавалжанка). Чыгуначная станцыя Нежэгаль Паўднёва-Усходняй чыгункі на аднапуцявой цеплавознай лініі Белгарад — Куп’янск (ад станцыі адыходзіць ветка на Шабекіна, раней таксама дзейнічала яшчэ адна — да станцыі Боткіна). Насельніцтва — 5268 чалавек (2021). Упершыню сяло згадваецца ў 1669 годзе.
Міхайлаўка (Гардзееўскі раён)
Міхайлаўка (Михайловка) — вёска ў Гардзееўскім раёне Бранскай вобласці Расіі. Уваходзіць у склад Тварышынскага сельскага паселішча.
Гісторыя
Да Лютаўскай рэвалюцыі вёска ў складзе Суражскага павета Чарнігаўскай губерні. 20 лістапада 1917 года вёска абвяшчалася часткай Севершчыны Украінскай Народнай Рэспублікі. 25 снежня 1917 года вёска ўключана ў склад Украінскай рэспублікі Саветаў.
25 сакавіка 1918 года згодна з Трэцяй Устаўной граматай вёска абвяшчалася часткай Беларускай Народнай Рэспублікі. 1 студзеня 1919 года згодна з пастановай I з’езда КП(б) Беларусі яна ўвайшла ў склад Беларускай ССР, аднак 16 студзеня Масква адабрала вёску разам з іншымі этнічна беларускімі тэрыторыямі ў склад Гомельскай губерні РСФСР, а пасля ліквідацыі губерні ў 1926 годзе ў Бранскую губерню.
З 1929 года ў складзе Клінцоўскай акругі, а з 1932 года ў Заходняй вобласці, у 1937 годзе перададзена ў склад Арлоўскай вобласці. У 1944 годзе ўвайшла ў склад Бранскай вобласці.
Пасля аварыі на ЧАЭС вёска аднесена да зоны радыеактыўнага забруджвання і мае статус зоны пражывання з правам на адсяленне.
Шынгу
Шынгу — рака ў Бразіліі, правы прыток Амазонкі.
Даўжыня 1980 км, плошча басейну 513 тыс. км². Сярэдні расход вады каля 16 тыс. м³/с. Суднаходная на 190 км ад вусця (да парогаў).
IC 3966
IC 3966 — галактыка тыпу Sc (кампактная спіральная галактыка) ў сузор’і Гончыя Псы.
Гэты аб’ект знаходзіцца ў арыгінальнай рэдакцыі індэкснага каталога.
Чарышскае (Чарышскі раён)
Чары́шскае (Чары́шское) — сяло ў Алтайскім краі Расіі, адміністрацыйны цэнтр Чарышскага раёна; да 4 сакавіка 2022 года цэнтр і адзіны населены пункт Чарышскага сельсавета. Размешчана за 310 км на поўдзень ад Барнаула на рацэ Чарыш. Насельніцтва — 3089 чалавек (2021).
Паўночная Ютландыя (востраў)
Паўночная Ютландыя (Венсюсель-Цю; Nørrejyske Ø [Нёрайюске Э], літар. «Паўночна-юцкі востраў», або Vendsyssel-Thy) — востраў на поўначы Даніі.
Плошча — 4685 км², гэта другі (калі не ўлічваць Грэнландыю і Дыска) па тэрыторыі востраў краіны пасля Зеландыі. На востраве пражывае 306 373 чалавека (2003).
Да 1825 года востраў быў звязаны з паўвостравам Ютландыя пясчаным перашыйкам, але штормы і паводкі размылі яго, ператварыўшы Лім-фіёрд у сістэму праліваў. Традыцыйна ж ён разглядаецца як частка Ютландыі.
З поўначы востраў абмываецца водамі праліва Скагерак. На тэрыторыі камуны Фрэдэрыксхаўн размешчаны самы паўночны пункт Даніі.
Найбуйнейшыя населеныя пункты — гарады Тыстэд, Нёрэсунбю (Nørresundby), Бронерслеў (Brønderslev), Ёрынг, Фрэдэрыксхаўн. Адміністрацыйна востраў уваходзіць у вобласць Паўночная Ютландыя.
Карсак
Карсак, або Стэпавая лісіца (Vulpes corsac) — драпежнае млекакормячае роду лісіц сямейства сабачых.
Гідралагічны заказнік Чарэмшыцы
Гідралагічны заказнік «Чарэмшыцы» — дзяржаўны заказнік рэспубліканскага значэння.
Карсак
Постаць
Карсак падобны да звычайнай лісіцы, але прыкметна драбнейшы (даўжыня цела 50-60 см, хваста — 25-35 см), з больш буйнымі вушамі і высокімі лапамі. Вышыня ў карку каля 30 см. Вага — 4-6 кг. Пыса кароткая, моцна завостраная; скулы шырокія; вушы вялікія, шырокія ў аснове, на канцах завостраныя.
Гідралагічны заказнік Чарэмшыцы
Знаходзіцца ў цэнтральнай частцы Мядзельскага раёна на поўдзень ад возера Мястра, горада Мядзел паміж вёскамі Гатавічы—Брусы—Узла—Чарэмшыцы, у міжрэччы рэк Нарачанка і Вузлянка. Каля вытоку Нарачанкі прымыкае да возера Нарач (возера).
Агульная плошча заказніка складае 6,2 тысячы гектараў. На тэрыторыі заказніка знаходзяцца такія азёры, як Белае, Блядка, Выдранік, Млынок, Казінае, Градскае, Падшап’е, Запартава. Заказнік функцыянуе на тэрыторыі Нарачанскага нацыянальнага парку.
Заказнік быў створаны ў 1981 годзе на базе тарфянога радовішча «Чарэмшыцы», які меў плошчу 4,8 тысячы гектараў, і прылеглай да яго лясістай мясцовасці. Тарфяны масіў на тэрыторыі заказніка спалучае ўсе тры віды балот — верхавое, пераходнае, нізіннае. У геабатанічным сэнсе заказнік мае значную цікавасць як адзіная гідралагічная замкнутая тэрыторыя з багатым тыпалагічным наборам раслінных згуртаванняў і малой ступенню антрапагеннай дыгрэсіі.
Флора заказніка налічвае 396 відаў, з іх 5 — дзеразы, 5 — хвашчоў, 7 — папарацей, 4 — голанасенных і 375 пакрытанасенных відаў раслін. На тэрыторыі заказніка знаходзіцца 14 відаў дрэў, 16 — хмызнякоў, 250 — травяністых і хмызняковых відаў.
У заказніку сустракаюцца рэдкія віды раслін, занесеных у Чырвоную кнігу Беларусі. Сярод іх — купальнік горны, бяроза карлікавая, кураслеп лясны, ладдзян трохнадрэзаны, першацвет веснавы, пералеска высакародная, баранец звычайны, пармелія адагнутая, менегацыя прадзіраўленая, асака заліўная, гарлянка пірамідальная, сон лугавы, гімнакалея ўздутая і іншыя.
Заказнік размешчаны ў непасрэднай блізкасці ад курортнай зоны. Гэта надае яму асаблівую каштоўнасць як навукова-пазнавальнага і культурна-асветніцкага аб'екта.
Ровенскі дзяржаўны гуманітарны ўніверсітэт
Ровенскі дзяржаўны гуманітарны ўніверсітэт (Рівненський державний гуманітарний університет) — украінская дзяржаўная вышэйшая навучальная ўстанова ІІІ-IV ступеняў акрэдытацыі са статусам ўніверсітэта, размешчаны ў горадзе Роўна.
Малы Акорск
Малы Акорск (Ма́лий Окорськ) — вёска ў Лакачынскім раёне Валынскай вобласці Украіны. Уваходзіць у склад Затурціўскай вясковай абшчыны.
Усходне-Еўрапейская платформа
Усходне-Еўрапейская платформа, Руская платформа — старажытная (дарыфейская) глыба кантынентальнай зямной кары (кратон), якая складае ядро Еўрапейскага мацерыка.
Уваходзіць у склад Еўразіяцкай літасфернай пліты. Тэктанатып старажытных платформ. Мае форму няправільнага пяцівугольніка плошчай каля 6 млн км². Абмежавана насовамі і покрывамі складкавых збудаванняў: байкалід (рыфейскі Ціман), каледанід (Скандынавія, Польшча і Украіна — лінія Тэйсера—Торнквіста), герцынід (Урал, Перадкаўказзе, Прычарнамор’е), альпід (Карпаты). Некаторыя даследчыкі ўключаюць у склад платформы Баранцаваморска-Пячорскую пліту. Фундамент платформы складзены з крышталічных моцна метамарфізаваных, змятых у складкі і магматычных парод архею — ніжняга пратэразою. У фундаменце адны даследчыкі вылучаюць 3 сегменты паводле ўзросту горных парод: на паўночным захадзе — Фенаскандыя (у асн. раннепратэразойскі), на паўднёвым захадзе — Сарматыя і ўсходзе — Волга-Уралія (пераважна архейскі); іншыя вылучаюць 3 сегменты паводле рэчыўнага складу: заходні і ўсходні сегменты (пераважна складзеныя з гранулітавых комплексаў) і цэнтральны (амфібалітава-гнейсавы).
На паўночным захадзе і поўдні платформы фундамент выходзіць на паверхню Зямлі і ўтварае Балтыйскі шчыт і Украінскі шчыт. Астатняя частка перакрыта платформавым чахлом Рускай пліты, на крайнім паўднёвым захадзе — Валына-Падольскай пліты. На захадзе Рускай пліты ў скляпенневых частках Беларускай антэклізы і Варонежскай антэклізы фундамент залягае каля паверхні Зямлі, часам утварае агаленні. На ўсходзе пліты найбольш буйная Волга-Уральская антэкліза. Цэнтральную частку Рускай пліты займае Маскоўская сінекліза, якая на паўночным усходзе пераходзіць у Мезенскую. На ўсходняй ускраіне пліты Камска-Бельскі перыкратонны прагін, на заходняй — Балтыйска-Прыднястроўская зона перыкратонных прагінаў, у складзе якой Балтыйская сінекліза, Падляска-Брэсцкая ўпадзіна. На паўднёвым усходзе платформы Прыкаспійская ўпадзіна (найбольш глыбокая). Паміж антэклізамі шэраг позніх (палеазойскіх) аўлакагенаў: Прыпяцка-Данецкі, Вяцкі, Дона-Мядзведзіцкі. У мезазоі і раннім кайназоі над Прыпяцка-Данецкім аўлакагенам утварылася Прыпяцка-Дняпроўская сінекліза. Перад горнымі збудаваннямі Урала і Карпат утварыліся Перадуральскі і Перадкарпацкі краявыя прагіны. Праз усходнюю частку Балтыйскага шчыта, Латвійскую і Палескую седлавіны Беларускую антэклізу праходзіць Балтыйска-Украінская зона прыўзнятага залягання фундамента (галоўная субмерыдыянальная тэктанічная вось платформы).
3 пародамі фундамента звязаны радовішчы жалезнай руды (Крыварожскі жалеэарудны басейн, Курская магнітная анамалія і інш.), руд нікелю, медзі, тытану; слюды, пегматыты, паклады апатытаў і інш. У асадкавым чахле паклады гаручых газаў і нафты (Волга-Уральскі нафтагазаносны басейн і інш.), каменнай і калійных солей (Прыпяцкі саляносны басейн і інш.). выкапнёвых вуглёў (Данецкі вугальны басейн і інш.), фасфарытаў, баксітаў, будаўнічай сыравіны, прэсных і мінеральных вод і інш.